  Майя Бывальцева «Мынам Удмуртие» телекомпанилэн меӵак эфираз Удмурт кырӟанъя «Элькуновдение-2017» вожвылъяськонлэн йылпумъян люкетэз кутскиз. Тодэ вайытом, 21-тӥ коньывуонэ ортчем полуфиналын «ёрос жюрилэн» баллъёсызъя финалэ 12 кырӟасьёс но коллективъёс потӥзы, эшшо кыксэ — радъясьёс лэзизы. Озьыен, туннэ асьмеос 14 кырӟанъёсты кылзомы. Вормисьлэн нимыз тодмо луоз удысужлыко жюрилэн ёзчиосыз асьсэлэсь дунъетсэс сётэм бере. Со «Удмурт Кенеш» огазеяськонлэсь кузьымзэ — 40 сюрс манет басьтоз. Нош учкисьёс, смс-куара сётыса, кырӟасьлы яке коллективлы учкисьёслэсь кузьымзэс утыны юрттозы. Меӵак возьматон нуэ «Мынам Удмуртие» телекомпания. «Элькуновдение» вожвылъяськонлэн йылпумъян люкетэз Тегъёс: Лулчеберет Ижкар Удмуртия удмуртъёс удмурткыл кырӟан Элькуновидение  